Уебинар „Дигитализация и автоматизация на маркетинг и продажбени процеси“ - първа част
2020-05-19 15:00 - 16:30 (Europe/Helsinki)
Последните два месеца бяха трудни за много бизнеси. Някои собственици решиха да вложат средства в дигитализация, за да достигнат до повече потенциални клиенти, а други – да съкратят разходите си. Трети – преустановиха дейност. Ако си от онези, които избират да се развиват в онлайн пространството, запиши се за събитието. Вероятно имаш много въпроси. На част от тях ще получиш персонален отговор в края на обучението. Предвидено е време за дискусия.
По време на уебинара разбираш какви са:

процесите на дигитализация на бизнеса;
предизвикателствата на това начинание;
дигиталните тенденции в B2B продажбите и др.

От втората част научаваш повече за автоматизацията на маркетинга и търговските процеси чрез различни инструменти на HubSpot.
За кого е подходящо събитието

За собственици на фирми, които искат да създадат онлайн присъствие.

Лектори

Иван Бондуков – съосновател на „Limacon“. Има дългогодишен опит в клиентските взаимоотношения – намиране на клиенти и създаване на сделки.
Георги Стоянов – сертифициран HubSpot експерт. Изгражда търговски стратегии за чуждестранни и български клиенти.

Входът е свободен, с предварителна регистрация.

Уебинарите се провеждат на 19 май и 16 юни.

Netpeak Talks: 12.5 начина да загубиш пари в Google Ads - онлайн събитие
2020-05-27 19:00 - 20:00
Имаш бизнес и като повечето собственици също използваш Google Ads, за да достгаш до повече потенциални клиенти. Наясно ли си с тънкостите на платформата? Знаеш ли как да я използваш така, че да не губиш парите си?
Ако мислиш, че има още какво да научиш, гледай онлайн обучението „12.5 начина да загубиш пари в Google Ads“.
По време на семинара научаваш:

в какво бизнесите обикновено пропиляват парите си, използвайки платформата;
как да следиш по-добре разхода си;
неправилно използване на Google Ads – какво може да ти струва и др.

За кого е подходящо събитието
За собственици на бизнес и всички, които искат да работят успешно с платформата.
Лектори

Женя Янкова е специалист по дигитален маркетинг. Развива се с сферата от 5 години, а през последните 2 е част от екипа на агенция „Netpeak“.
Наталия Стоянова има богат опит в областта на дигиталния маркетинг, като към момента също е част от екипа на „Netpeak“.

Входът е свободен, с предварителна регистрация.

Как да пишете продаващи текстове за уеб: основни правила
2020-05-27 19:00 - 21:00
Когато решиш да спестиш от копирайтър или когато си наел копирайтър, но не си сигурен текстовете, дето ти ги предлага, стават ли или не – тогава ти е от полза да знаеш основните правила за писане в уеб.
Включи се в онлайн срещата „Как да пишете продаващи текстове за уеб: основни правила“ на фондация E-commerce Success.
Програмата е следната:
1. Три ключови въпроса, на които да отговорите преди да започнете да пишете:
– На кого говорите
– За какво говорите
– Как говорите
2. Начинът на четене определя начина на писане за уеб
3. Какво общо има писането за уеб с умението да водите разговор
4. Кога и как пречи творчеството
5. Кога и как пречи прекомерната любезност
6. Какво задължително трябва да присъства в сайта
7. Кое действа безотказно при създаването на текстове за уеб
В края на лекцията имаш възможност да задаваш въпроси.
Лектор

Лектор съм аз – Иванка Могилска, копирайтър с повече от 14 години опит в създаването на рекламни послания, рекламни концепции и съдържание за уеб.

За кого е предназначена лекцията

собственици на онлайн бизнеси и онлайн магазини;
начинаещи копирайтъри;
фрийлансъри, които искат сами да пишат текстовете за сайта си и да водят комуникацията с клиентите си в социалните мрежи.

Последвай този линк на 27. 05. 2020, от 19 часа и ела да си поговорим за писането на ефективни текстове за уеб.
Последвай иE страницата на фондацията във Фейсбук и прегледай програмата, почти всеки ден през месец май има супер интересни и полезни лекции за собствениците на сайтове и онлайн магазини.

Marketing Hype, vol. 14: Създаване на успешна digital стратегия - онлайн събитие
2020-05-28 19:00 - 20:00
Наясно си как да изградиш своята дигитална маркетинг стратегия, но се съмняваш, че пропускаш детайли. Именно те са твоята спънка по пътя към успеха. И точно на тях ще бъде отделено специално внимание по време на събитието.
Лекторът обсъжда с теб всички важни малки крачки, които трябва да направиш, за да получиш добър резултат. Кои действия са важни и защо – това са водещите въпроси, чиито отговор предстои да научиш.
За кого е подходящо събитието

За собственици на бизнес, маркетинг специалисти и за всеки, който иска да получи повече знания относно дигиталния маркетинг.

Лектор

Стелла Цокева е съдружник в агенция „What If“ и отговаря за създаването на цялостни дигитални стратегии. Занимава се с маркетинг от 14 години, преминавайки от традиционен към дигитален.

Събитието е безплатно, с предварителна регистрация.

Пробив по време на криза: онлайн уъркшоп за кариерна промяна
2020-05-30 10:00 - 2020-05-31 16:00
Може би и за теб последните месеци бяха не само изпитание, но и възможност да се замислиш за кариерния път, по който си поел. Ако усещаш, че имаш нужда от професионална промяна, запиши се за онлайн обучението. Фокусът е насочен към теб – как да откриеш най-подходящата сфера на дейност, съобразявайки се със своите интереси и силни страни.
По време на уъркшопа научаваш как да:

се вслушваш в себе си, за да откриеш какво ти носи удоволствие в професионален план;
генерираш добри идеи за твоето развитие;
направиш промяната в живота си.

След събитието ще се чувстваш по-уверен в себе си и в своите възможности.
Семинарът е двудневен, но след приключването му участваш във Фейсбук група за месец, в която работиш по различни задачи и получаваш обратна връзка от Лили Георгиева.
За кого е подходящо събитието

За всички, които искат да направят промяна в професионалния си път.

Лектор

Лили Георгиева е консултант по кариерно развитие и експерт по личен брандинг.

Входът е платен, с предварителна регистрация.

Направи си Wordpress сайт - онлайн събитие
2020-06-03 18:00 - 2020-07-09 18:00
Искаш сайт, за да споделиш творчеството си, преживяванията си, уменията си. Каквато и да е причината, събитието ще ти е от полза. По време на обучението разбираш как да си направиш собствен сайт в WordPress.
В тези две учебни занятия научаваш всичко основно, което ти е необходимо, за да можеш да го изградиш и поддържаш. Дали два часа са достатъчни? Не. Останалото е практика и зависи от теб.
За кого е подходящо събитието

За всички, които искат да създадат собствен сайт.

Обучението е без такса, не е необходима предварителна регистрация, но е нужно да си на страницата на събитието в точния час.

От две части е и се провежда на 03.06 и 09.06 от 18 часа.

Академия за иновации 2020 - Bulgaria Innovation Hackathon
2020-06-05 - 2020-06-06 | Литературен клуб “Перото”, булевард „България“ 1 Национален дворец на културата, София, Bulgaria
Ако си студент и имаш интересна идея, която може да прерасне в успешен проект, заяви участие в тазгодишното издание на Академия за иновации 2020 – Bulgaria Innovation Hackathon.
По време на събитието ти и твоят отбор ще имате възможността да представите своята иновативна идея пред жури от различни области. Важно е да е достатъчно креативна и същевременно приложима. Ако се отличи и спечели първото място, получавате награда на стойност 10 000 лв. (за нейната разработка) и посещение в Брюксел.
Хакатонът трае 24 часа. Твоят отбор ще работи съвместно с ментор по време на събитието. Имате само 15 минути да представите проекта си пред журито под формата на демо версия или презентация. Основните категории, по които можете да се подготвите, са:

Айнщайн: Естествени науки;
Аристотел: Социални науки;
Платон: Хуманитарни науки;
Мъск: Технологии и инженерни науки;
Джобс: Бизнес администрация и икономика;
Дисни: Изкуства.

Научи какви дисциплини включват отделните теми.
Голяма част от университетите в страната ще вземат участие. Сред тях са: СУ „Св. Климент Охридски“, Технически университет – София, Софтуерен университет (СофтУни) и др. Виж пълния списък в сайта на събитието.
За да се представи твоят отбор добре, е важно проектът да отговаря на следните критерии:

заявяване на проблем;
дефинирана целева аудитория;
канали на продажба;
креативност;
ясен бизнес план;
меки умения – работа в екип, лидерство и др.

За кого е подходящо събитието

За студенти, които искат да превърнат иновативните си идеи в успешни проекти.

Входът е свободен. Регистрирай себе си и своя отбор до 30 май.
Възможно е събитието да се проведе онлайн. За повече информация – следи Фейсбук страницата на събитието или пиши на организаторите: office@innovationstarterbox.bg

Форум „Ключ“
2020-06-06 | Театро, ул. Върбица 12, София
Ако си от младежите, които мечтаят за една по-добра България, събитието ще ти е интересно. То е за хора като теб – които искат да променят мястото, на което живеят. И го правят.
Гост-лекторите, с които те среща Форума, представят пред теб своята кауза. Разказват история си. Те са млади, вдъхновяват, борят се за промяна на своя свят, а с това – и на света около себе си.

Какво още да очакваш?
Седмицата преди Форума ще можеш да се включиш в различни събития, а в дните след провеждането му – в работилници.

За кого е подходящо събитието

За хора, които търсят своето вдъхновение за следващата крачка напред.

Лектори

Лекторите са личности, които споделят с теб своята история и те карат да се замислиш какво можеш да направиш ти самият за околните.

Входът е платен, с предварителна регистрация.
Форум „Ключ“ дарява 20% от приходите си на три от каузите, които подкрепя.

Онлайн дискусия „Хората не купуват“
2020-06-09 18:00 - 19:00
Ограниченията вследствие на пандемията все още оказват влияние върху търговията. Ако ти самият си собственик на бизнес, вероятно си един от многото ощетени през последните месеци.
Как последствията влияят върху потребителските нагласи и как тези нагласи ще се променят в бъдеще? Как бизнесите ще продължат напред? Какви са тенденциите? Всички тези теми ще бъдат дискутирани по време на събитието.
Включи се, за да:

зададеш въпросите си;
разбереш какви са очакванията и прогнозите на хора, които са в твоята ситуация.

За кого е подходящо събитието

За собственици на бизнес, които искат по-бързо да се ориентират в обстановката.

Разговорът се провежда онлайн – чрез платформата „ZOOM“.
Входът е свободен, с предварителна регистрация.

Уебинари – „Онлайн маркетинг“ и „Дигитализация на бизнеса“
2020-06-11 18:00 - 2020-06-18 18:30
Независимо дали вече си направил крачка към дигитализацията на своя бизнес, или все още я обмисляш, запиши се за двете поредни обучения на „Враца софтуер общество“. Лекторите споделят с теб своя опит относно онлайн маркетинга, каналите за комуникация и др.
От първото обучение научаваш как да създадеш ефективна маркетинг стратегия за онлайн бизнеса си.
По време на втория уебинар разбираш повече за процеса на дигитализация и как да:

ползваш различните инструменти за комуникация максимално ефективно;
съхраняваш и защитаваш информацията си;
управляваш задачите си и др.

Запис на обученията можеш да гледаш на Фейсбук страницата на събитията:

11.06.20г. от 18:00ч. – „Онлайн маркетинг и реклама за бизнеса“
16.06.20г. и 18.06.20г. от 18:30ч – „Дигитализация на бизнеса“

За кого са подходящи събитията

За собственици на бизнес, които искат да го дигитализират.

Лектори

Лектори са създателите на „Враца софтуер общество“, чийто стремеж е да помогнат на младежите от северозападния регион (а и не само) да развият своя потенциал.

Входът е безплатен, с предварителна регистрация.

Събитие „Future Makers“
2020-06-13 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
През юни тази година десет души ще излязат на сцената на Иновационен форум „Джон Атанасов”, за да представят своите вдъхновяващи идеи. Тези хора са млади, проактивни, а действията им могат да променят света. Отиди да ги чуеш, излез на сцената, за да говориш или се включи като доброволец в провеждането на събитието. Каквото и да решиш, ще си тръгнеш от форума вдъхновен, готов да се бориш за идеите си, по-богат с нови приятели и създадени работни връзки.
Какво да очакваш от събитието?

Лекции, изнесени от хора с кауза.
Практически работилници.
Компании и организации, представящи своите иновативни идеи.

Идеята за събитието ти харесва и с удоволствие би се включил в него? Направи го! Участвай като доброволец или лектор.

Кандидатствай за доброволец, ако се занимаваш с:

писане на текстове;
фото/видео заснемане;
графичен дизайн.

Не е нужно да имаш дългогодишен опит, но трябва да подходиш сериозно и професионално към задачите. Подробности относно задълженията можеш да видиш в сайта на събитието. Изпрати попълнена анкетата не по-късно от 29.02.2020 г.

Кандидатствай за лектор, ако:

участваш в социалнозначим проект;
имаш вдъхновяваща професия;
искаш да промениш света и знаеш как да го направиш.

Избери тема, по която да говориш. Целта е да накараш слушателите да се замислят върху думите ти. Крайният срок за участие е 15.03.2020 г.

За кого е подходящо събитието

За хора, които искат да бъдат част от по-добър свят.

Уебинар „Преди, по време и след кризата. Комуникации навън и навътре – кое е по-важно?“
2020-06-23 15:00 - 17:00
Кризата вече отминава, но много от нас се опитват да направят своята равносметка от нея – какво ни взе и какво ни даде? Как тя засегна комуникацията – вътрешната и тази с околния свят? Ако и ти си задаваш тези въпроси, насоки по тях ще получиш по време на събитието. Фокусът е насочен към общуването:

как изминалите събития го промениха;
какво от комуникацията през последните два месеца можеш да пренесеш в бъдещето и др.

По време на обучението споделяш своя опит, участваш в работни групи и дискусии.

За кого е подходящо събитието

За ПР експерти, HR, представители на бизнеса и всички, които проявяват интерес към темата за общуването.

Лектори

Жюстин Томс се занимава с маркетинг от над 20 години. Създател е на дигитална агенция „ABC Design & Communication”. Автор е на редица книги и дългогодишен преподавател в НБУ.
Драгомира Шулева е обучител и психолог по образование. Управител в консултантска фирма „Заедно“ ЕООД.

Можеш да закупиш:

Единичен билет – 50 лв.
Билет за двама от една фирма – 80 лв.
Билет за трима от една фирма – 100 лв.

Цените са без ДДС.

Уебинар „Въведение в програмирането“
2020-06-23 18:00 - 2020-06-25 20:00
Ако се питаш какво всъщност представлява програмирането, дали е за теб и заслужава ли си да вложиш ресурси в тази насока, съветвам те да се запознаеш първо с основите му. Запиши кратък курс, изгледай няколко видеа. Така ще получиш по-бързо отговор на въпросите си и ще се насочиш към своето призвание или ще си спестиш време и средства.
Подходящо обучение е „Въведение в програмирането“, организирано от Враца софтуер общество.
Уебинарът се провежда на 23.06.20г. и 25.06.20г. от 18:00ч. във Фейсбук страницата на събитието.

За кого е подходящ

За всички, които искат да разберат дали програмирането е техният кариерен път.

Входът е свободен, с предварителна регистрация.

За новото време и хората, които го създават: онлайн среща-разговор със Саша Безуханова
2020-06-24 08:30 - 09:30
Има хора, за които каузата е също толкова важна, колкото и личният успех. И ти ли си от тях? Значи поредното издание на „Закуски с мен online“, организирано от Limacon, ще ти е интересно.
Гост е Саша Безуханова – основател на MOVE.BG. Платформата, организирала редица събития, целящи да предизвикат положителна промяна в България. Ще говорите за хората и общностите, които носят у себе си желанието за тази промяна. Ще научиш повече и за проекта MOVE.BG.
Включи се, изрази своето мнение какво е нужно да се направи, за да живеем спокойно и смислено в България.

За кого е подходящо събитието

За хората, които се интересуват от положителната промяна в България и онези, които искат да допринесат за нея.

Лектор

Саша Безуханова е създател на платформата за иновативно развитие MOVE.BG. Тя е и инвеститор в технологични стартиращи компании. Инициатор е и на EDIT.BG – обединение за дигитално развитие на България.

Входът е свободен, с предварителна регистрация.

Онлайн обучение „Как да използвaме творческо мислене в разказването на истории онлайн“
2020-06-24 19:00 - 21:00
Ти си творческа личност или маркетолог и си уверен, че най-добрият начин идеите ти да стигнат до хората е като им разказваш истории. Значи това обучение е точно за теб. Наученото ще ти помогне да разказваш по-добре своите истории онлайн, за да ангажираш аудиторията си.
От лектора научаваш:

как нестандартното мислене може да ти помогне в създаването на истории;
как да използваш различните канали за комуникация;
какви са характеристиките на една онлайн история и др.

За кого е подходящо събитието
За маркетолози и всички останали, които искат да се усъвършенстват в разказването на истории онлайн.
Лектор

Николай Ванчев е творчески директор, работил за: McCann, New Moment, Havas и др.

Събитието е без такса, с предварителна регистрация.

„Book Talks“ vol. 10 - резюме на книги
2020-06-25 19:00 - 21:00
WORKY е споделено работно пространство, което ежемесечно дава трибуна на професионалисти в различни области да представят свои любими книги. Фокусът на книгите е различен, общото между повечето от тях е, че ти дават информация как да промениш себе си и навиците си, за да постигнеш напредък в личен, професионален, финансов план и т.н.
На 25.06. ще чуеш резюмета на:

„Супер фокус“ на Майкъл Хаят. От тази книга научаваш как да разпределяш времето си така, че да не ощетяваш нито една сфера от личния си живот. Авторът разкрива работещи методи, които ти позволяват да се фокусираш върху важните неща в своето ежедневие и да спреш да пилееш енергия в незначителни задачи.
„Богат татко, беден татко“ на Робърт Кийосаки. Книга, която ще промени отношението ти към парите. Знаеш ли каква е разликата между богатите родители и бедните в общуването им с децата? Какво казват и какво правят едните и другите? Какви са уроците, които се предават на следващото поколение? Всичко това е обяснено от Робърт Кийосаки. Ако се стремиш към финансова независимост, прочети книгата. Ще научиш много от нея.

За кого е подходящо събитието

За всички, които обичат книгите и искат да постигнат свобода във финансово отношение и/или подобрят фокуса си.

Презентатори

Ивайло Кунев – обучител и създател на специализирани програми за развитие. Автор е на книгите „Забравените истории на България. 7 урока за лидерство“ и „Готов ли си да продаваш? 13 съвета за планиране на продажбите“.
Стойне Василев е финансов консултант и създател на сайта за лични финанси SmartMoney.bg. Автор е и на книгата „Умни пари“ – най-продаваната бизнес книга за 2018 и 2019 година.

Събитието е платено, с предварителна регистрация.
Цената на билетите се определя в зависимост от вида присъствие:

На място – 20 лв.
Онлайн (чрез платформата ZOOM) – 10 лв.

Онлайн обучение за новите реалности в управлението на проекти (Lean project management)
2020-06-27
Управлението на проекти е сложна задача, в която мнозина се провалят. Както всяко друго нещо, и това има своите правила, които, ако следваш, ще се справиш успешно. Ако си ръководител, но не си сигурен как точно да контролираш цялостния процес, запиши се за събитието.
По време на обучението научаваш каква е организацията, спецификите и опасностите при управлението на проекти. И още:

защо е важно да планираш;
защо някои ръководители се провалят;
какво е „критична верига“;
как да работиш с екипа си ефективно;
как да привлечеш подходящите хора;
как да избягваш конфликтите и др.

Разгледай програмата, за повече подробности. Крайният срок за регистрация е 19.06.

За кого е подходящо събитието

За ръководители и членове на екипи, програмни мениджъри и всички, които се интересуват от управленски методи.

Лектор

Огнян Василев работи в областта на системното управление. Бил е директор по качеството в продължение на 6 години в „Интегрейтид Микро-Електроникс България“. Работи е за подобряването на бизнеса в редица страни: Германия, Чехия, Мексико, Франция, България и др. Повече за лектора можеш да прочетеш в сайта на организаторите.

Обучението е платено, с предварителна регистрация.
Ако имаш въпроси, позвъни на телефон +359 2 931 19 08.

Обучение „Психология на продажбите“
2020-06-30 18:30 - 20:30 | Training Academy, ул. „Тинтява“ 15-17 (В сградата на Софтуерния Университет), София, Bulgaria
Познаваш ли добре своите клиенти? Наясно ли си какви са нуждите им? Знаеш ли какви са проблемите им? Колкото по-конкретно можеш да си отговориш на тези въпроси, толкова по-успешни ще са продажбите ти.
Обучението ще ти е полезно, ако искаш да придобиеш обща представа за клиентите – как мислят те, от какво имат нужда и т.н. Разбирайки как разсъждават, ще можеш да се поставяш по-лесно на тяхно място и съответно да отговаряш на потребностите им.
От Виргиния Накова научаваш:

как да определиш идеалния си клиент;
какви са основните типове купувачи;
стъпки на успешната среща;
защо хората не купуват;
как да представиш правилно своя продукт;
как да обясниш ползите от него и др.

Обучението е разделено на два основни модула: „Продавайте стойност, а не цена“ и „В ума на клиента“. Разгледай програмата на събитието и научи повече за темите, които ще се обсъждат във всеки от тях.
Семинарът е част от програмата Master Sales Class.
За кого е подходящо събитието

За собственици на бизнес, мениджъри, фрийлансъри.

Лектор

Виргиния Накова е бизнес и маркетингов консултант, основател на „Training Academy“, „Business Up“ и дигитална агенция „Market Up”.

Входът е платен, с предварителна регистрация.

Имаш възможност да присъстваш на място или онлайн.

Лекция „Социални мрежи за малък и среден бизнес“
2020-07-01 19:00 - 20:00 | Limacon Event Center, бул. "Марица" 154А, Пловдив, Bulgaria
Имаш собствен бизнес. Създал си профил/страница в една или няколко социални мрежи. Доколко ги управляваш ефективно? Ако анализираш данните си редовно и установяваш, че аудиторията ти не е достатъчно ангажирана или че не постигаш желаните резултати, трябва да промениш нещо в начина на комуникация с последователите си. Какво? Ще разбереш по време на събитието.
От лекторите научаваш как да:

достигаш до своите потенциални клиенти;
представяш бизнеса си;
работиш с инфлуенсъри;
превърнеш социалната мрежа в ефективен канал за комуникация с аудиторията.

За кого е подходящо събитието

За маркетолози, собственици на бизнес и всички, които искат да използват ефективно социалните мрежи.

Лектори

Виктор Минчев е копирайтър, създавал съдържание за международни компании в продължение на години. През последните няколко месеца работи предимно с малки фирми, а целта му е да им помогне да се развият и разраснат.
Марио Панделиев е работил като арт директор в едни от най-големите рекламни агенции в страната. През последните няколко години е фрийлансър, а клиентите му са предимно малки и средни фирми.

Входът е свободен, с предварителна регистрация. Побързай да се запишеш, местата са ограничени.

Онлайн обучение „LinkedIn Masterclass”
2020-07-09
LinkedIn е бизнес платформа, която може да те срещне с много потенциални клиенти и партньори. Доколко ще ти помогне – зависи от теб и уменията ти да боравиш с нея.
Ако не си наясно как да използваш функционалностите ѝ, нито как да привличаш нови контакти, участвай в обучението. Ще ти е от полза, ако искаш да развиеш профила си, но не знаеш какви стъпки да предприемеш.
От лектора разбираш как да:

общуваш в мрежата;
създадеш профила си така, че да привлича потенциални клиенти, партньори, работодатели;
извлечеш полза от групите за нови контакти;
увеличиш броя преглеждания на публикациите си и др.

Подробна информация за всички теми, които ще се дискутират, можеш да намериш на сайта на събитието.
Участието ти осигурява и 2 книги в PDF формат, написани от лектора – Филип Калвърт:

„How To Succeed With LinkedIn: Tips, Tricks & Connection Scripts Every LinkedIn Member Needs To Know”;
„How to Attract More of the Leads You Really Want on LinkedIn: Your LinkedIn Lead Generation Planner and Daily Journal“

Ако посетиш обучението с още двама или повече колеги от твоята фирма/организация, получавате отстъпка на стойност 65 лв. без ДДС.

Цената на билета е без включено ДДС.
Работният език е английски.

За кого е подходящо събитието

За мениджъри, собственици на бизнес, фрийлансъри, които искат да развият профила си в LinkedIn и да достигнат до нови контакти.

Лектор

Филип Калвърт е лектор и водещ, а презентациите му са насочени основни към използването на социални мрежи, в частност LinkedIn. Усъвършенствал е множество практики, свързани с маркетинг и продажбите чрез Facebook, Twitter, Instagram, LinkedIn. До момента е бил лектор на конференции в над 50 държави.

Събитието е с такса и с предварителна регистрация.

Онлайн обучение „Електронен магазин и хостинг. Защо двете неща вървят ръка за ръка“
2020-07-09 20:00 - 21:00
Ако планираш да създадеш свой онлайн магазин, вероятно вече си наясно, че надеждният хостинг е от голямо значение за доброто обслужване на клиентите. За да избегнеш евентуален негативен опит вследствие на некачествени хостинг услуги, гледай онлайн обучението.
От Юлиан Бориславов, основател на ICN.Bg, научаваш:

защо скоростта и сигурността са от основна важност за твоя магазин;
как да подготвиш магазина за Черен петък и други периодични натоварвания;
с какви проблеми е възможно да се сблъскаш, ако избереш споделен хостинг и как да ги решиш.

Виж какви други теми ще се обсъждат, за да разбереш с какво още ти е полезно обучението.
За кого е подходящо събитието

За настоящи и бъдещи собственици на електронни магазини.

Лектор

Юлиан Бориславов е основател и съсобственик на ICN.Bg – една от наложилите се хостинг компании в България.

Онлайн обучението е без такса.

Обучение „Изграждане на визия за собствен бизнес“
2020-07-14 18:30 - 2020-07-15 20:30
Все по-често мислиш за стартиране на собствен бизнес. Искаш да направиш значима промяна в живота си или да излезеш извън коловозите на графика от 9 до 5. Дори знаеш в коя сфера да вложиш време и ресурси., но нямаш ясно изграден план за действие. Ако е така, курсът вероятно ще ти е полезен.
По време на обучението получаваш шаблон за развитието на твоя бизнес стъпка по стъпка. И разбираш:

кога е подходящото време за стартиране на собствено начинание;
как да изградиш устойчив бизнес;
какъв тип предприемач си.

За кого е подходящо събитието

За хора, които искат да развият собствен бизнес, но нямат изграден план.

Лектор

Филипа Иванчева е бизнес консултант. Основател е на фирма „АММА КОНСУЛТ“. Има дългогодишен опит в сферата на продажбите.

Обучението е платено, с предварителна регистрация.

Цената на обучението е без включено ДДС.

За допълнителни въпроси относно мястото на провеждане, свържи се с организаторите на телефон +359 888 009 180.

Младежка академия за доброТворци
2020-07-20 08:00 - 2020-07-23 17:00 | Къща за гости “Русалка”, парк "Росенец", Бургас, Bulgaria
Живееш в района на Бургас и си на възраст между 15 и 20 години. Вече си наясно, че искаш да си полезен с действията си – може би не на света, но поне на своите съграждани. Ако е така, събитието ще ти даде добра насока относно това как можеш да помогнеш на Бургас и младите хора в него.
Целта на организаторите е да включат някои от участниците в академията в доброволческата структура на Община Бургас. Така по време на четиридневното обучение ще развиеш необходими базисни умения и ще получиш нужните познания, за да бъдеш част от доброволците.
В последния ден на обучението се срещаш с вдъхновяващи ментори, които споделят своя опит с теб. Работата ти с тях ще продължи и в бъдеще – по различните доброволчески проекти към общината.
В края на събитието участниците се разпределят в различни отбори. Тогава ти и твоят екип представяте своята идея, създадена на база на получената информация.
Как да заявиш участие?

Попълваш формуляра и го изпращаш не по-късно от 10 юли, като се мотивираш защо искаш да участваш.
Ако си одобрен, поканен си на кратко събеседване между 15 и 17 юли в Младежки културен център – Бургас.

Събитието се провежда в къща за гости „Русалка“, парк „Росенец“
За кого е подходящо

За младежи, които искат да допринесат за развитието на своя град.

Участието е без такса.

„Закуси с мен online: Ивайло Нецов. Промяната в бизнес моделите“
2020-07-21 08:30 - 09:30
Ограниченията вследствие на извънредното положение оказаха силно влияние върху търговията в страната и по света. За промяната в бизнес моделите предстои да разговаря с теб Ивайло Нецов, изпълнителен директор на „Foodpanda“. Онлайн срещата ти е от полза, ако притежаваш собствен бизнес или предстои да създадеш такъв.
Лекторът споделя с теб мнението си за:

динамичното развитие на бизнеса;
промяна във функционирането му;
трудностите пред екипите и др.

За кого е подходящо събитието

За настоящи и бъдещи собственици на бизнес.

Лектор

Ивайло Нецов има немалък опит в ръководенето на екипи и над 10 години стаж в сферата на маркетинга и продажбите. Оглавявал е отдела по дигитални продажби на BTV, а в момента е изпълнителен директор на „Foodpanda“. Той е и един от създателите на „Explore Bulgaria“ на „National Geographic Chanel“.

Събитието е без такса, с предварителна регистрация.

„Споделени ледове – нереалната реалност на исландската пустош“
2020-07-22 19:00 - 21:00 | Зала Успех, Петко Стоянов 3, Варна, Bulgaria
Месеци след преминаването на първата вълна от Covid-19 границите все още не са напълно отворени. И до днес има много държави по света, до които достъпът е ограничен. Може ли това да ти попречи да поемеш нанякъде?
Ако живееш във Варна, освободи два часа от графика си, зареди се с ентусиазъм и тръгни към ледовете на Северна Европа с „Клуба на пътешественика“ и двама млади приключенци, които ти разказват за Исландия – каквато те са я видели. Разказват ти за планините, сковани в лед, смразяващите нощи и тежките бури.
Срещата ти е полезна и в професионален план, защото си говорите още за мечтите, силата на волята и смелостта да следваш себе си.
За кого е подходящо събитието
За теб, ако:

ти се пътува по света, но ограничителните мерки те спират;
искаш да се срещнеш с хора, които доказват, че силата на човешкия дух е над всичко друго.

Входът е платен, с предварителна регистрация.

Ако закупиш билет, подпомагаш и каузата на „Chili Peppers“.

Онлайн обучение „Етапи в създаването на маркетинг видео“
2020-07-23 18:30 - 20:00
Собственик си на малък бизнес и имаш за цел да привлечеш нови клиенти, предоставяйки им полезна информация под формата на видеа. Или си активен млад човек, бъдещ влогър, който вярва, че може да заинтригува общност от хора с хумор и очарование.
Вероятно се питаш как да достигнеш до по-голяма аудитория. Отговор получаваш от записа на обучението. От лектора разбираш и как да създаваш видеата като професионалист, използвайки само наличната си техника (смартфон, камера, DSLR).
Гледай записа, за да научиш и как да:

отсяваш най-добрите си идеи;
се справяш успешно с монтажа;
избираш подходящата история.

За кого е подходящо събитието

За собственици на бизнес и бъдещи влогъри, които искат да усвоят основни умения в създаването на маркетинг видеото.

Лектор

Юлия Николова се занимава с маркетинг и създаване на видео. Учила е в НБУ и Malmo University, Швеция. До момента е работила по множество проекти в 14 различни държави. Основател е на дигитална агенция „Маркетори“.

Записът на обучението е без такса, с предварителна регистрация.

Онлайн обучение „Финансово-правни аспекти при онлайн магазини и електронна търговия“
2020-07-24 09:00 - 14:00
Имаш малък бизнес. Може би дейността ти се разширява и обмисляш да го преместиш в онлайн пространството. Или пък ограниченията вследствие на пандемията са те насочили към тази идея. Каквато и да е причината, е добре да се запознаеш с всички счетоводно-правни аспекти на електронната търговия преди да създадеш своя онлайн магазин.
Съществуват множество законови разпоредби, с които трябва да си наясно, за да си изряден. Затова и предполагам, че предстоящото обучение ще ти е от полза.
Курсът е разделен на две основни части:

Финансово-счетоводна – научаваш повече за дължимите данъци, особеностите при работа с различните платформи, видовете плащания и др.
Правна – добиваш яснота относно общите условия, политиките на поверителност, законосъобразното рекламиране на продуктите и др.

Разгледай програмата на събитието, за да разбереш на кои свои въпроси ще получиш отговор от специалистите.
Основните аспекти на семинара са:

работа с маркетплейс;
регистрация по ДДС при работа с други държави;
видове плащания;
най-важното за Наредба Н-18;
СУПТО – задължително ли е;
общи условия и политика за сигурност;
документиране на дейността;
рекламации, отказ на поръчки и др.

Ако присъстваш, можеш да обсъдиш свой личен казус с финансовия експерт Христо Петров.
За кого е подходящо събитието

За бъдещи и настоящи собственици на онлайн магазини.

Лектори

Христо Петров – управител на счетоводна къща „Golden Vision”. Екипът от счетоводители, които ръководи, са наясно с функционирането на фрийланс платформите и маркетплейсите. Христо Петров е лектор и на множество обучения за онлайн бизнеси.
Михаела Димитрова – адвокат, съдружник в „Димитрова и Хаджиева“. Консултант е на дружества, опериращи в рамките на ЕС. Лектор е и на множество семинари в областта на онлайн търговията.

Входът е платен, с предварителна регистрация.

Ако закупиш билет до 19.07. – стойността му е 80 лв. без ДДС.
Получаваш 10% отстъпка при закупуване на два и повече билета за членове на една организация.
Цените са без включено ДДС.

Уъркшоп за създаване на бранд
2020-07-25 - 2020-07-26 | хотел Рила, ул. "Свобода" 1, Дупница, Bulgaria
Изграждането на бранд е начинание, което изисква не само търпение и постоянство, но и предварително изготвен план. Ако искаш да се заемеш с тази задача, но не знаеш откъде да започнеш, запиши се за обучението. От полза ще ти е, защото разбираш как да:

изградиш разпознаваемост стъпка по стъпка;
видиш себе си/ бизнеса през очите на клиента;
реализираш първата си платформа и др.

По време на обучението създаваш:

своята бранд история;
първия си слоган.

Обучението се провежда в град Дупница, в подножието на Рила, а целта е чрез различни активности да усвоиш новата информация. Работиш с реална марка и действителните предизвикателства пред нея.
За кого е подходящо събитието

За всеки, който иска да изгради бранд идентичност.

Лектор

Мария Василева е основател на агенция „Be Brand Agency“. Има 12-годишен опит в изграждането на маркетинг стратегии за български и чуждестранни компании.

Входът е платен, с предварителна регистрация.

Лятно онлайн училище „Бизнесът като партньор за правата на детето“
2020-07-26 - 2020-07-28
Ти си студент до 29 години, а интересите ти са насочени към защита правата на децата, иновациите, социалното предприемачество и др. Ако е така, обучението е подходящо за теб. Дава ти възможност да натрупаш практически умения в тези сфери. Запиши се и бъди част от работата на УНИЦЕФ за известно време.
По време събитието научаваш:

кои са актуалните за страната ни теми от дневния ред на ООН;
какво е влиянието на бизнеса върху правата на децата;
какви са възможностите за ангажиране на фирмите с практиките за опазване на тези права.

Лятното онлайн училище е разделено на три основни модула, виж ги в обявената програма.
Кандидатствай до 15.08. Мотивацията ти е ключова за попадането ти в групата на 15-те избрани.
Ако имаш въпроси, свържи се с д-р Марина Стефанова – mstefanova@unicef.org.
За кого е подходящо обучението

За студенти в България между 19 и 29 години. Сред подходящите специалности са: Право, Икономика, Педагогика, Социални дейности и др.

Участието е без такса, с предварителна регистрация.

Онлайн среща „Plovdiv WordPress Meetup“
2020-07-30 19:00 - 21:00
Обмисляш да създадеш свой сайт, блог, портфолио или дори онлайн магазин, но не си решил готова платформа ли да използваш или т.нар. къстъм разработка. Ако е платформа – коя да е тя. За да направиш най-добрия избор, трябва да си добре запознат с предимствата и недостатъците на всяка от алтернативите.
WordPress е една от най-широко използваните платформи. Какви са нейните позитиви и как е променила живота на използващите я към по-добро – това научаваш по време на онлайн събитието.
Дори и да работиш вече с WordPress, разговорът ще ти е полезен. Може би дори ще откриеш нови причини да продължаваш напред, въпреки моментните на застой.
За кого е подходящо събитието

За търсещите подходяща платформа, както и за собствениците на сайтове, използвани за бизнес или хоби.

Лектор

Ники Кръстев е част от „NT Websites“ – компания, която разработва уебсайтове и онлайн магазини, задвижвани от WordPress.

Входът е платен, с предварителна регистрация.

За да участваш, нужна ти е регистрация в ZOOM.
